b"\n_START_ARTICLE_\nSomeday (I Will Understand)\n_START_SECTION_\nOzadje\n_START_PARAGRAPH_\nPesem \xc2\xbbSomeday (I Will Understand)\xc2\xab\xc2\xa0je napisala Britney Spears na klavirju v svoji hi\xc5\xa1i dva tedna preden je ugotovila, da je nose\xc4\x8da s svojim prvim otrokom, Seanom Prestonom. Razlo\xc5\xbeila je, da je pesem \xc2\xbbnastala kot prerokba... ko zanosi\xc5\xa1, postane\xc5\xa1 mo\xc4\x8dnej\xc5\xa1i.\xc2\xab Pesem je produciral Guy Sigsworth, ki je z njo sodeloval \xc5\xbee pri pesmi\xc2\xa0\xc2\xbbEverytime\xc2\xab\xc2\xa0(2003). Britney Spears je svoje vokale posnela v studiu Conway v Los Angelesu, Kalifornija in v studiu Frou Frou Central v Londonu, Anglija. Klavir je igrala Britney Spears sama, vse ostale in\xc5\xa1trumente in me\xc5\xa1anje pa je zaigral Guy Sigsworth. Spremljevalne vokale je zapela Kate Havnevik. Glasbeno je pesem \xc2\xbbSomeday (I Will Understand)\xc2\xab\xc2\xa0pop balada. Radijski remix Hi Biasa so leta 2005 izdali na njeni kompilaciji z remixi, B in the Mix: The Remixes.\n_START_SECTION_\nSprejem kritikov\n_START_PARAGRAPH_\nPesem \xc2\xbbSomeday (I Will Understand)\xc2\xab\xc2\xa0je prejela me\xc5\xa1ane ocene s strani glasbenih kritikov. Med ocenjevanjem resni\xc4\x8dnostnega \xc5\xa1ova Britney & Kevin: Chaotic je Mike McGuirk s spletne strani Rhapsody dejal, da so pesmi \xc2\xbbSomeday (I Will Understand)\xc2\xab, \xc2\xbbMona Lisa\xc2\xab\xc2\xa0in \xc2\xbbChaotic\xc2\xab\xc2\xa0\xc2\xbbnadaljnje usmeritve Britney Spears v produkcijo in grozljivo izzivalna, da kar spominja na Princeova dela.\xc2\xab Med ocenjevanjem kompilacije B in the Mix: The Remixes je Kurt Kirton s spletne strani About.com napisal, da remixi pesmi, kot so\xc2\xa0\xc2\xbbAnd Then We Kiss\xc2\xab,\xc2\xa0\xc2\xbbToxic\xc2\xab\xc2\xa0in \xc2\xbbSomeday (I Will Understand)\xc2\xab, \xc2\xbbvzrajajo pri svojem\xc2\xab, medtem ko je Barry Walters iz revije Rolling Stone remixu pesmi dodelil negativno oceno, saj po njegovem mnenju \xc2\xbbni\xc4\x8d ne more re\xc5\xa1iti grozljivo sentimentalne polomije singla 'Someday (I Will Understand)' Britney Spears.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\n1. septembra 2005 je pesem \xc2\xbbSomeday (I Will Understand)\xc2\xab\xc2\xa0debitirala na \xc5\xa1estin\xc5\xa1tiridesetem mestu \xc5\xa1vedske glasbene lestvice. Naslednjega tedna je \xc5\xbee zasedla deseto mesto. Na \xc5\xa1vicarski glasbeni lestvici je pesem 4. septembra 2005 debitiral na osmem mestu. 9. septembra 2005 je pesem debitirala na enajstem mestu danske glasbene lestvice. Naslednjega tedna je \xc5\xbee zasedla osmo mesto. Pesem \xc2\xbbSomeday (I Will Understand)\xc2\xab\xc2\xa0se je uvrstila tudi med prvih dvajset pesmi belgijske (tako flandrske kot valonske), finske in norve\xc5\xa1ke lestvice ter se zasedla tudi eno mesto na lestvicah na Nizozemskem in v Avstriji. Pesem \xc2\xbbSomeday (I Will Understand)\xc2\xab\xc2\xa0je po podatkih Nielsen SoundScana digitalno prodala 60.000 kopij v Zdru\xc5\xbeenih dr\xc5\xbeavah Amerike.\n_START_SECTION_\nVideospot\n_START_PARAGRAPH_\nVideospot za pesem \xc2\xbbSomeday (I Will Understand)\xc2\xab\xc2\xa0je re\xc5\xbeiral Michael Haussman. Britney Spears je menila, da je \xc2\xbbopravi[l] odli\xc4\x8dno delo pri zajemanju pomena pesmi, njeno bistvo in \xc4\x8dustva, opisana v njej.\xc2\xab\xc2\xa0Dodala je \xc5\xa1e, da se je ob snemanju tega videospota \xc2\xbbpo\xc4\x8dutila druga\xc4\x8de\xc2\xab\xc2\xa0kot pri drugih videospotih. Celoten videospot je \xc4\x8drno-bel. Britney Spears je kasneje dejala, da se je ob pisanju te pesmi \xc2\xbbsklenil njen \xc5\xbeivljenjski krog\xc2\xab\xc2\xa0in da so se njene telesne in psihi\xc4\x8dne spremembe odli\xc4\x8dno prikazale v tem videospotu. Videospot se je premierno predvajal 14. junija 2005 v peti in zadnji epizodi resni\xc4\x8dnostnega \xc5\xa1ova Britney & Kevin: Chaotic, naslovljeni kot \xc2\xbbVeil of Secrecy\xc2\xab. Videospot prikazuje nose\xc4\x8do Britney Spears, ki le\xc5\xbei v postelji in hodi okrog po svoji hi\xc5\xa1i in poje svojemu nerojenemu otroku. Medtem zre skozi okno in opazuje rimski kip na njenem liku. Dana Alice Heller je dejala, da so provokativne obleke in plesanje nadomestili osamljenost ter obleka Britney Spears, ki prikli\xc4\x8de eteri\xc4\x8dno umirjenost. Dana Alice Heller je videospot primerjala z Madonnino preobrazbo Kabale, vendar je dodala, da je bila Madonna \xc2\xbbv svojih tridesetih, potem, ko so se tabloidi zelo zanimali za njen prvi zakon in nekaj propadlih razmerij,\xc2\xab\xc2\xa0Britney Spears pa je imela samo dvaindvajset let, zaradi \xc4\x8desar se je njena preobrazba zdela nekoliko prisiljena."